Blaze7451/Wiki-th-20250601 huggingface dataset:
โกลเดินริทรีฟเวอร์

โกลเดินรีทรีฟเวอร์สีเหลืองอ่อน
โกลเดินรีรีฟเวอร์สีเหลืองเข้ม
โกลเดินรีทรีฟเวอร์ (Golden Retriever) เป็นสายพันธุ์สุนัข มีถิ่นกำเนิดในประเทศสกอตแลนด์ มีขนยาว มีสีขนเหลืองอ่อน เหลืองทอง และเหลืองเข้ม  โดยทั่วไปแล้ว เพศผู้ควรมีความสูง (วัดจากหัวไหล่ถึงปลายเท้า) ประมาณ 23- 24 นิ้ว และเพศเมียควรมีความสูงประมาณ 21.5-22.5 นิ้ว แต่เดิมนั้นสายพันธุ์นี้ได้ปรับปรุงคุณลักษณะบางอย่างเพื่อในงานของนายพราน เช่น มีรูปร่างสมส่วน คล่องตัว เขียวและฟันงับชิ้นเหยื่อโดยให้ช้ำเพียงเล็กน้อย เป็นต้น ไม่มีปรากฏว่าสุนัขสายพันธุ์นี้มีความก้าวร้าวแต่อย่างใด

**ลักษณะทั่วไป**
สุนัขขนาดกลาง รักเด็ก ส่วนสูง น้ำหนัก วงจรชีวิต การจัดกลุ่มพันธุ์ 21.5 - 24 นิ้ว 55 - 75 ปอนด์ 12 - 14 ปี สุนัขที่ใช้ในกีฬาล่าสัตว์ ขนชั้นในแน่น และกันน้ำได้ดีเช่นเดียวกัน มีขนปุกปุยหนาแน่นบริเวณคอ ด้านหลังขาหลัง และหาง และมีขนปุกปุยปานกลางบริเวณด้านหลังขาหน้าและท้อง สีของขนมีหลายเฉดสีต่างกันไป ตั้งแต่สีทองเข้มจนถึงทองเงา 
โกลเดินรีทรีฟเวอร์ เป็นสุนัขที่มีความเฉลียวฉลาดมากมากจนสามารถนำมาฝึกเพื่อใช้งานได้ เนื่องจากเป็นสุนัขที่มีขนาดปานกลาง จัดว่าเป็นสุนัขที่มีประสาทสัมผัสที่ดีทั้งในด้านของการฟังเสียง การดมกลิ่นสะกดรอย นอกจากนี้ยังมีสายตาอันเฉียบคมและแม่นยำ ด้วยเหตุนี้วงการทหารและตำรวจในหลายๆ ประเทศจึงได้นำสุนัขพันธุ์นี้มาฝึกเพื่อไว้ช่วยงานราชการ เช่น ตรวจค้นยาเสพติด, ดมกลิ่นสะกดรอยคนร้าย, ยามรักษาความปลอดภัย แต่ที่ดูเหมือนจะได้รับความนิยมสูงสุด ก็เห็นจะได้แก่ฝึกให้เป็นสุนัขนำทางคนตาบอด ทั้งนี้เพราะโกลเดินรีทรีฟเวอร์เป็นสุนัขซึ่งฉลาด แต่ไม่ค่อยเจ้าเล่ห์หรือซุกซนเหมือนสุนัขบางพันธุ์ ขนชั้นนอกแน่น เงา หยิกเป็นลอนเล็กน้อย และราบเรียบไปตามลำตัว กันน้ำได้ดี
หมวดหมู่:พันธุ์สุนัขที่มีต้นกำเนิดในประเทศสกอตแลนด์
หมวดหมู่:พันธุ์สุนัข
หมวดหมู่:พันธุ์สุนัขโลก
หมวดหมู่:สัตว์ที่พบในสหราชอาณาจักร
หมวดหมู่:สุนัขในการสงคราม
หมวดหมู่:สุนัขล่าเหยื่อ
หมวดหมู่:การช่วยชีวิต
หมวดหมู่:สุนัขเก็บเหยื่อ
มานัตสึโนะโคเซ็น

"มานัตสึโนะโคเซ็น" (Manatsu no Kōsen) เป็นซิงเกิลลำดับที่ 5 ของมอร์นิงมูซูเมะ วางจำหน่ายวันที่ 12 พฤษภาคม พ.ศ. 2542 ในรูปแบบซีดีขนาด 8 เซนติเมตร
ต่อมาในปี พ.ศ. 2547 ซิงเกิลนี้ได้รวมเอาไว้ในชุดรวมอัลบั้ม "เออร์ลีซิงเกิลบอกซ์" และในปี พ.ศ. 2548 ได้วางจำหน่ายในรูปแบบของซีดีขนาด 12 เซนติเมตร

**รายชื่อเพลง**

**ซีดี 8 เซนติเมตร**
# มานัตสึโนะโคเซ็น - 5:07
# โคอิโนะชิฮัตสึเร็ซชะ (恋の始発列車) - 4:20 
# มานัตสึโนะโคเซ็น (บรรเลง) - 5:06

**ซีดี 12 เซนติเมตร**
# มานัตสึโนะโคเซ็น - 5:07
# โคอิโนะชิฮัตสึเร็ซชะ - 4:20 
# มานัตสึโนะโคเซ็น (บรรเลง) - 5:11 
# มานัตสึโนะโคเซ็น (เวอร์ชันเออร์ลี) - 5:00

**สมาชิก**
รุ่นที่ 1- ยูโกะ นากาซาวะ- อายะ อิชิงูโระ- คาโอริ อีดะ- นัตสึมิ อาเบะ
รุ่นที่ 2- เค ยาซูดะ- มาริ ยางูจิ- ซายากะ อิจิอิ

**ดูเพิ่ม**
 รายชื่อผลงานของมอร์นิงมูซูเมะ
หมวดหมู่:ซิงเกิลในปี พ.ศ. 2542
หมวดหมู่:เพลงภาษาญี่ปุ่น
หมวดหมู่:มอร์นิงมูซูเมะ
สถานีย่อย:สถาบันอุดมศึกษาไทย/เดือนนี้มีอะไร/กันยายน

; 2 กันยายน- พ.ศ. 2548 วันสถาปนามหาวิทยาลัยนครพนม
 4 กันยายน- พ.ศ. 2553 วันประสาทปริญญาบัตรของมหาวิทยาลัยหาดใหญ่
 5 กันยายน- พ.ศ. 2521 วันสถาปนามหาวิทยาลัยสุโขทัยธรรมาธิราช- พ.ศ. 2529 มหาวิทยาลัยเทคนิคสยาม เปลี่ยนชื่อเป็น มหาวิทยาลัยสยาม
 7 กันยายน- พ.ศ. 2526 วันสถาปนาวิทยาลัยคริสเตียน (ปัจจุบัน คือ มหาวิทยาลัยคริสเตียน)
 12 กันยายน- พ.ศ. 2542 วันสถาปนาวิทยาลัยนอร์ท-เชียงใหม่ (ปัจจุบัน คือ มหาวิทยาลัยนอร์ท-เชียงใหม่)
 13 - 14 กันยายน- พ.ศ. 2553 วันพระราชทานปริญญาบัตรของมหาวิทยาลัยสงขลานครินทร์
 15 กันยายน - ของทุกปี วันราชมงคล เป็นวันที่พระบาทสมเด็จพระเจ้าอยู่หัวฯ ทรงพระราชทานนาม "ราชมงคล" แก่วิทยาลัยเทคโนโลยีและอาชีวศึกษา
 20 กันยายน- ของทุกปี วันที่ระลึกวันทรงดนตรี ณ หอประชุม จุฬาลงกรณ์มหาวิทยาลัย
 24 กันยายน - ของทุกปี วันมหิดล
 25 กันยายน- พ.ศ. 2541 วันสถาปนามหาวิทยาลัยแม่ฟ้าหลวง- พ.ศ. 2546 
** วิทยาลัยเทคโนโลยีราชธานี ยกฐานะขึ้นเป็น มหาวิทยาลัยราชธานี
** วันสถาปนาวิทยาลัยพุทธศาสนานานาชาติ
ทากทะเล

ทากทะเล เป็นสัตว์ไม่มีกระดูกสันหลังจำพวกมอลลัสกา  เช่นเดียวกับหอยและหมึก จัดอยู่ในชั้นหอยฝาเดี่ยว ในอันดับย่อย Nudibranchia  
ทากทะเล มีลักษณะเด่น คือ ไม่มีเปลือกห่อหุ้มลำตัว เพราะเปลือกลดรูปจนมีขนาดเล็กคลุมตัวไม่มิด หรือไม่มีเปลือกเลย ทากทะเลส่วนใหญ่มีสีสวยสดงดงาม บางชนิดมีหลายสีบนตัวเดียวกัน และสามารถปรับสีของตัวให้เข้ากับสภาพของแหล่งอาศัย สีที่ฉูดฉาดของทากทะเลทำให้สัตว์อื่นหลีกเลี่ยงที่จะกินเป็นอาหาร เพราะทากทะเลจะสร้างสารเคมีที่เป็นพิษสะสมไว้ตามผิว เพื่อป้องกันตัว บางชนิดมีอวัยวะช่วยหายใจอยู่ทางด้านบนของหัวหรือลำตัว ซึ่งอาจมีลักษณะเป็นเส้น เป็นกระจุก หรือเป็นแผ่น หรือคล้ายเขา และเป็นสัตว์ที่ไม่มีตาสำหรับการมองเห็น ส่วนมากอาศัยอยู่ในแนวปะการัง และบริเวณใกล้เคียง กินอาหารพวกสาหร่าย, ฟองน้ำ, ดอกไม้ทะเล, ปะการังอ่อน, กัลปังหา และเพรียงหัวหอม ทั่วโลกพบประมาณ 2,000 ชนิด ในน่านน้ำไทยสำรวจพบประมาณ 100 ชนิด เช่น ทากเปลือย เป็นต้น

**อ้างอิง**

**อ่านเพิ่ม**
 Thompson, T. E. (1976). Biology of opisthobranch molluscs Vol. 1. 207 pp., 21 pls. Ray Society, no. 151.- Thompson, T. E., & G. H. Brown (1984). Biology of opisthobranch molluscs Vol. 2. 229 pp., 41 pls. Ray Society, no. 156.- McDonald, Gary R. (7 July 2021).  Institute of Marine Sciences. Bibliographia Nudibranchia, 3rd online Edition. A listing, by Author, of publications on nudibranchs.- McDonald, Gary R. (7 July 2021).  Institute of Marine Sciences. Nudibranch Systematic Index, 3rd online Edition. An index of names given to nudibranchs and their subsequent use, referenced to Bibliographia Nudibranchia.- McDonald, Gary R. & J. W. Nybakken. (November 5, 2014).  List of the Worldwide Food Habits of Nudibranchs- Coleman, Neville (2008). Nudibranchs Encyclopedia: Catalogue of Asia/Indo-Pacific Sea Slugs. Neville Coleman's Underwater Geographic. 0-947325-41-7

**แหล่งข้อมูลอื่น**
หมวดหมู่:สัตว์ทะเล
หมวดหมู่:หอยฝาเดี่ยว
ปลิงทะเล

ปลิงทะเล (sea cucumber) เป็นสัตว์ทะเลที่ไร้กระดูกสันหลังชนิดหนึ่ง จัดอยู่ในตระกูลเอคไคโนเดิร์ม ซึ่งอยู่ในตระกูลเดียวกับดาวทะเลและหอยเม่น  เป็นสัตว์ไม่มีกระดูกสันหลังที่มีรูปร่างกลมยาว คล้ายไส้กรอกขนาดใหญ่ ปลายทั้งสองข้างเป็นช่องเปิดของปากและทวาร ผิวหนังส่วนนอกคล้ายเนื้อยืดหยุ่นได้ ภายในผิวหนังมีตุ่มเม็ดหินปูนกระจายอยู่ทั่วไปตามผิวนอกมีติ่งเนื้อเล็ก ๆ คล้ายหนวดสั้น ๆ เรียงอยู่เป็นแถว ทำหน้าที่ช่วยในการหายใจและเคลื่อนไหว ปากของปลิงทะเลอยู่ตอนปลายสุดด้านที่มีหนวดลักษณะคล้ายต้นไม้ล้อมรอบ ทำหน้าที่ในการหาอาหาร โดยใช้หนวดขุดโคลนตมหน้าดินเข้าปากผ่านเข้าสู่ระบบทางเดินอาหาร และกากที่เหลือจะถ่ายออกทางช่องก้นซึ่งอยู่อีกด้านหนึ่ง ทวารของปลิงทะเลเป็นช่องเล็ก ๆ ทำหน้าที่ในการขับถ่ายของเสีย หายใจ เป็นทางออกของเชื้ออสุจิ ปลิงมีสารพิษ โฮโลทูลิน ซึ่งปล่อยออกทางผิวหนัง ใช้ในการป้องกันอันตรายจากปลาและปู ถ้าหากนำปลิงทะเลไปใส่ในตู้เลี้ยงปลามันจะปล่อยสารพิษดังกล่าวออกมามากจนทำให้ปลาตายได้ ถิ่นอาศัย พบตามพื้นทะเลที่เป็นทรายปนโคลนใน อ่าวไทยและทะเลอันดามัน อาหาร กินอินทรีย์วัตถุตามพื้นดินโคลนและทราย ขนาด มีความยาวประมาณ 30–40 ซม. ประโยชน์ เนื้อปลิงใช้ปรุงอาหารได้
การแพร่กระจายของปลิงทะเล อาศัยอยู่บริเวณชายฝั่งทะเลในระดับความลึก 20-30 เมตร สามารพบได้ในบริเวณหาดทรายปนเลนหรือทรายล้วน ๆ หรือตามบริเวณที่มีกระแสน้ำ ตามเกาะบริเวณปะการัง และสภาพน้ำทั่วไป อุณหภูมิน้ำอยู่ระหว่าง 24-28 องศาเซลเซียส ความเค็มสามารถอยู่ได้ในระดับ 27-35 ppt และสามารถอยู่ได้ในระดับความเค็มต่ำกว่า 10 ppt ถึง 17 ชั่วโมง ซึ่งถ้าอยู่ในระดับความเค็มสูง จะมีความแข็งแรงกว่าความเค็มต่ำ     ปลิงทะเลสามารถงอกส่วนที่ขาดได้ภายในระยะเวลา 2 เดือน (chen jia xin, 1990) และปลิงทะเลจะเริ่มลงสู่พื้นในระยะ Perdactula เมื่อมีอายุประมาณ 12 วัน ปลิงทะเลปกติไม่ชอบแสงสว่าง และออกหาอาหารในเวลากลางคืน 

**คุณค่าทางอาหาร**
ปลิงทะเลมีสารพิษโฮโลทูลินแต่ไม่เป็นอันตรายกับคน สามารถบริโภคได้ ปลิงทะเลมีโปรตีนประมาณ 10-12% ความชื้น 70-80% ไขมัน 0.002-0.04% และเนื้อปลิงทะเลยังมีสารมิวโคโปรตีนที่มี Chondroitin sulfurie acid คาดว่าเป็นประโยชน์ต่อผู้สูงอายุ ช่วยให้กล้ามเนื้อทำงานได้ดี
นักวิทยาศาสตร์ชาวญี่ปุ่นพบว่า ในเนื้อปลิงทะเล Stichopus japonicus มีมิวโคโปรตีน (mucoprotein) ปริมาณสูงซึ่งมิวโคโปรตีนนั้น มีคอนดรอยติน ซัลฟุริค แอซิด (Chondroitin - sulfuric acid) อยู่เป็นองค์ประกอบที่สำคัญ และจากการศึกษาในผู้สูงอายุยังพบว่า การที่กล้ามเนื้อไม่สามารถทำงานได้นั้น เนื่องจากปริมาณของคอนดรอยติน ซัลฟุริค แอซิด ลดลง ดังนั้นจึงอาจใช้เรื่องนี้เป็นเหตุผลอธิบายการที่ชาวจีนนิยมรับประทานปลิงทะเลกันมาตั้งแต่สมัยโบราณ คอนดรอยติน ซัลฟุริค แอซิด ตามธรรมชาติมักอยู่ในสภาพมิวโคโปรตีน ซึ่งเป็นองค์ประกอบของส่วนต่าง ๆ ของร่างกายมนุษย์ เช่น กระดูกอ่อน เอ็น และของเหลวที่หล่อลื่นตามข้อต่าง ๆ ดังนั้น การรับประทานปลิงทะเลก็นับว่าให้ประโยชน์แก่ร่างกายได้เช่นกัน
หมวดหมู่:สัตว์ทะเล
วงศ์แมวน้ำ

วงศ์แมวน้ำ (อังกฤษ: true seal, earless seal) เป็นสัตว์เลี้ยงลูกด้วยนมในวงศ์ใหญ่สัตว์ตีนครีบ ซึ่งแบ่งออกเป็น 3 กลุ่มคือวงศ์ไม่มีใบหู(Phocidae) วงศ์แมวน้ำมีหู (Otariidae) และ วอลรัส (Odobenidae)

**ลักษณะทั่วไป**
แมวน้ำตัวผู้จะใหญ่กว่าตัวเมีย โดยมีคอเป็นสันใหญ่ สีขนลำตัวของตัวผู้เป็นสีเทา-ดำ และมีสีน้ำตาลแซม น้ำหนักราว 247 กิโลกรัม ความยาว 2.15 เมตร ตัวเมียมีสีลำตัวเป็นสีน้ำตาล-เทา น้ำหนักราว 57 กิโลกรัม และมีความยาว 1.56 เมตร

**ถิ่นอาศัยและอาหาร**
แมวน้ำจะออกจับปลาในทะเลใกล้เกาะเล็ก ๆ และขึ้นฝั่งบนเกาะบริเวณชายหาดที่เป็นโขดหินที่มีการขึ้นลงของน้ำทะเลในเขตแอฟริกาใต้ กินปลาเป็นอาหารหลักรวมทั้งปลาหมึกและหอย

**พฤติกรรมและการสืบพันธุ์**
แมวน้ำเคปเฟอร์ซีลเป็นสัตว์สังคม แต่มักขี้บ่น อยู่รวมกันเป็นฝูงใหญ่ ชอบล่าเหยื่อและหากินตามผิวน้ำหรือน้ำตื้นๆ หากินปลาตามเรือของชาวประมง ในช่วงกลางเดือนตุลาคม ตัวผู้จะไปยังพื้นที่ผสมพันธุ์ซึ่งเป็นชายหาดที่เป็นโขดหินและประกาศอาณาเขต อีกหลายสัปดาห์ต่อมาตัวเมียจะตามเข้ามาเพื่อออกลูกจำนวน 1 ตัว ซึ่งจะมีตัวเมียหลายตัวเข้ามาในอาณาเขต ตัวผู้ที่ครองอาณาเขตจะไล่ตัวผู้ตัวอื่นออกนอกอาณาเขตหากล้ำเข้ามา จนกว่ามันจะได้ผสมพันธุ์กับตัวเมียทุกตัว ตัวเมียจะเป็นสัดหลังการออกลูก 5 - 6 วัน และมีระยะการตั้งท้องนานประมาณ 1 ปี

**อ้างอิง**
หมวดหมู่:สัตว์เลี้ยงลูกด้วยน้ำนมทางทะเล
วอลรัส

วอลรัส (walrus) เป็นสัตว์เลี้ยงลูกด้วยนมชนิดเดียวในวงศ์ Odobenidae และสกุล Odobenus อาศัยอยู่แถบขั้วโลกเหนือ รูปร่างคล้ายสิงโตทะเล แต่ตัวใหญ่กว่ามากและมีเขี้ยวยาว วอลรัสเพศผู้โตเต็มวัยอาจมีน้ำหนักได้มากถึง 2,000 กิโลกรัม และมีอายุยืนถึง 20-30 ปี
วอลรัสมีความสำคัญต่อชนพื้นเมืองที่อาศัยในเขตอาร์กติก การล่าวอลรัสในช่วงศตวรรษที่ 19-20 ส่งผลให้จำนวนวอลรัสลดลง

**ชื่อ**
คำว่า "วอลรัส" ในภาษาไทยถูกบัญญัติโดยทอลคีน ซึ่งแปลว่าปลาปลาวาฬบวกกับม้า ในภาษาในทวีปเอเชียอื่น ๆ วอลรัสมักมีการเปรียบเทียบกับช้าง เช่น ในกลุ่มภาษาจีนและภาษาเวียดนามที่เรียกวอลรัสมีความหมายตรงตัวว่า "ช้างทะเล" (海象; Hải tượng)

**วอลรัสในประเทศไทย**
ในประเทศไทยสามารถหาชมวอลรัสได้ที่ซาฟารีเวิลด์ โดยนำมาจัดแสดงครั้งแรกในปี พ.ศ.2550 และในปี พ.ศ.2563 ได้ให้กำเนิดลูกเป็นครั้งแรก ชื่อว่า นิวนอร์มอล ตามสถานการณ์การแพร่ระบาดของโรคโควิด-19 ในขณะนั้น ซึ่งเป็นลูกวอลรัสที่เกิดเป็นตัวแรกในอาเซียน
file:Safari World (464).jpg|วอลรัสในซาฟารีเวิลด์

**แหล่งข้อมูลอื่น**
 Biologist Tracks Walruses Forced Ashore As Ice Melts – audio report by NPR- Thousands Of Walruses Crowd Ashore Due To Melting Sea Ice – video by National Geographic
หมวดหมู่:สัตว์เลี้ยงลูกด้วยน้ำนมทางทะเล
หมวดหมู่:สัตว์ที่พบในทวีปเอเชีย
หมวดหมู่:สัตว์ที่พบในทวีปอเมริกาเหนือ
หมวดหมู่:สัตว์ที่พบในทวีปยุโรป
หมวดหมู่:มหสัตว์ของทวีปยูเรเซีย
แมวน้ำช้าง

แมวน้ำช้าง (elephant seal) บ้างก็เรียกว่า ช้างน้ำ เป็นสัตว์เลี้ยงลูกด้วยนมในวงศ์แมวน้ำ สกุล Mirounga ขนาดใหญ่เท่าวอลรัสแต่ไม่มีเขี้ยว และจมูกไม่ย้อยเหมือนพะยูน มีสองสปีชีส์คือ- แมวน้ำช้างซีกโลกใต้ (Mirounga leonina)- แมวน้ำช้างซีกโลกเหนือ (Mirounga angustirostris)

**แหล่งข้อมูลอื่น**
  Tagging of Pacific Predators, Elephant Seals date=2009-02-15 -  Friends of the Elephant seal date=2009-02-02 -  Elephant Seal Research Group date=2011-07-22 -  Elephant seals-  Dr. Daniel Costa's Research Laboratory date=2011-07-16 -  Elephant Seals at Race Rocks, Canada date=2008-07-05 
แ
บล็อกนัน

Blognone เป็นเว็บไซต์ภาษาไทยในลักษณะบล็อก ซึ่งเน้นเรื่องการเผยแพร่ข่าวสารเทคโนโลยีสารสนเทศและวิทยาศาสตร์จากทั่วโลก โดยรูปแบบเนื้อหาในเว็บนั้นจะมีลักษณะข้อมูลแบบการนำข่าวสำคัญมาสรุป และทำลิงก์เชื่อมโยงไปยังหัวข้อข่าวต้นฉบับ เปิดให้ผู้ใช้ทั่วไปสามารถเข้าร่วมเขียนข่าวได้ ผู้อ่านสามารถแสดงความเห็นท้ายข่าวและในกระดานสนทนา นอกจากข่าวสาร ยังมีบทสัมภาษณ์จากบุคคลในวงการเทคโนโลยีสารสนเทศ เช่น โปรแกรมเมอร์ ผู้พัฒนาฟอนต์ ผู้ดูแลเว็บให้บริการบล็อก ผู้บริหารธุรกิจขายเพลงในรูปแบบดิจิตอล เป็นต้น
Blognone เป็นเว็บไซต์ที่มีผู้เข้าชมจากประเทศไทยมากเป็นอันดับที่ 254 (12 เมษายน 2561) จากการจัดอันดับโดยอะเล็กซา

**การเข้าเป็นสมาชิกและสร้างบทความ**
Blognone เปิดให้บุคคลใดก็ตามเข้าเป็นสมาชิกได้ โดยสมาชิกจะสามารถเขียนและแสดงความคิดเห็นได้ โดยสมาชิกที่เคยเขียนบทความแล้วจะเป็น contributor โดยบทความที่เขียนจะต้องไปรออยู่ที่หน้า upcoming news หากเขียนมาเป็นระยะเวลาพอสมควรและบทความที่เขียนมีคุณภาพมาโดยตลอด จะได้เลื่อนเป็น Writer โดยการคัดเลือกจากสมาชิกที่เป็น Writer อยู่ก่อนแล้ว โดยผู้ที่เป็น Writer จะมีสิทธิในการอนุมัติบทความขึ้นหน้าหนึงและมีสิทธิ์เลือก Writer อีกด้วย ปัจจุบัน Blognone มีผู้รายงานข่าวประจำในระดับ Writer ประมาณ 40 คน และผู้รายงานข่าวทั่วไปอีกจำนวนมาก
การเขียนบทความของ Blognone นั้นทางเว็บแนะนำให้ผู้เขียนใช้ Markdown แต่ก็ยังมีตัวเลือกให้ใช้โค้ด HTML ด้วยเช่นกัน 

**การบริหารเว็บไซต์**
Blognone เริ่มเปิดใช้งานครั้งแรกใน พ.ศ. 2547 โดยนักศึกษา สาขาวิชาวิศวกรรมคอมพิวเตอร์ มหาวิทยาลัยเกษตรศาสตร์ คือ อิสริยะ ไพรีพ่ายฤทธิ์ (mk) และ วสันต์ ลิ่วลมไพศาล (lew) ซอฟต์แวร์หลักในการจัดการข้อมูลภายในเว็บไซต์ในปัจจุบันคือ ดรูปาล (เดิมใช้เวิร์ดเพรส) โดยเนื้อหาทั้งหมดในเว็บ Blognone อยู่ภายใต้ลิขสิทธิ์แบบครีเอทีฟคอมมอนส์
ปัจจุบัน Blognone อยู่ภายใต้การควบคุมของ บริษัท บล็อกนัน จำกัด (Blognone Co., Ltd.) โดยจดทะเบียนเมื่อวันที่ 23 กุมภาพันธ์ พ.ศ. 2555 และยังมีเว็บไซต์ในเครือเดียวกันคือ จัสไซ (jusci.net) และ มีโคโนมิกส์ (meconomics.net)
วันที่ 7 พฤศจิกายน 2560 Wongnai ประกาศเข้าซื้อกิจการ Blognone

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:เว็บไซต์ในประเทศไทย
หมวดหมู่:บล็อก
แคน (แก้ความกำกวม)

แคน อาจหมายถึง- แคน เครื่องดนตรีชนิดหนึ่งมีลักษณะเป็นเครื่องเป่า มีมากทางภาคอีสาน- แคน (เครือข่ายคอมพิวเตอร์) (Controller area network) ระบบหนึ่งในเคลือข่ายคอมพิวเตอร์ในลักษณะคล้ายกับ แลน และ แวน- แคน เป็นคำทับศัพท์หมายถึง กระป๋อง เช่น โค้กแคน
การปิดกั้น

ประกาศแจ้งผู้ใช้เกี่ยวกับการบล็อกบนวิกิพีเดียภาษาอังกฤษ
การปิดกั้น หรือ การบล็อก (block) คือมาตรการทางเทคนิคที่ใช้สำหรับจำกัดการเข้าถึงสารสนเทศหรือทรัพยากรอย่างใดอย่างหนึ่งบนอินเทอร์เน็ต เพื่อป้องกันมิให้สารสนเทศหรือทรัพยากรนั้นถูกปั่นป่วนเสียหาย หรือเพื่อรักษาความปลอดภัยหรือความสงบเรียบร้อย

**ผลจากการปิดกั้น**
การปิดกั้นทำให้ผู้ใช้อาจถูกลิดรอนเอกสิทธิ์เฉพาะบางอย่าง เช่นความสามารถในการเรียกดู การเผยแพร่เนื้อหา หรือการสื่อสารกับผู้ใช้อื่น หรืออาจทำให้ไม่สามารถเข้าถึงบริการที่เป็นประเด็นโดยสิ้นเชิง การปิดกั้นสามารถกระทำได้กับบัญชีผู้ใช้รายบุคคลหรือช่วงของเลขที่อยู่ไอพีโดยผู้ดูแลระบบ ส่วนมากบริการหรือเว็บไซต์เฉพาะรายมักจัดตั้งนโยบายการปิดกั้นไว้ และการปิดกั้นจะกระทำเป็นแต่ละกรณีไป ไม่เกี่ยวกับกรณีอื่น แต่ผลจากการปิดกั้นโดยผู้ดูแลระบบก็ทำให้ผู้ใช้แสวงหาวิธีการอื่นเพื่อหลีกเลี่ยงการปิดกั้น เช่นการสมัครบัญชีผู้ใช้ซ้ำซ้อน การเปลี่ยนเส้นทางการเชื่อมต่อผ่านพร็อกซี รวมไปถึงการเจาะระบบโดยมิชอบด้วยกฎหมาย นอกจากนี้รัฐอาจใช้อำนาจบังคับสั่งการปิดกั้นบริการหรือเว็บไซต์โดยทางอ้อมก็ได้ แต่ก็อาจทำให้เกิดการหลีกเลี่ยงเช่นกัน เช่นการเปิดเว็บไซต์สำรอง การกระจายเนื้อหาไปยังแหล่งอื่น เป็นต้น
การปิดกั้นก็สามารถกระทำได้โดยผู้ใช้เองหากบริการนั้นได้จัดเตรียมไว้ให้ ตัวอย่างเช่นเครื่องมือสื่อสารออนไลน์ส่วนมาก อาทิซอฟต์แวร์สนทนาและเว็บไซต์เครือข่ายสังคม อนุญาตให้ผู้ใช้สามารถปิดกั้นมิให้ผู้ใช้อื่นติดต่อกับตนได้ หรือปิดกั้นมิให้ผู้ใช้อื่นหรือโปรแกรมประยุกต์เข้าถึงข้อมูลส่วนบุคคลเพื่อรักษาความเป็นส่วนตัว การปิดกั้นเช่นนี้ก็มิได้มีผลกระทบต่อการเข้าถึงบริการหรือเว็บไซต์ในส่วนอื่นตามปกติของผู้ใช้คนอื่น

**ดูเพิ่ม**
 การปิดกั้นไอพี- การตรวจพิจารณาอินเทอร์เน็ต- ไฟร์วอลล์
หมวดหมู่:วัฒนธรรมอินเทอร์เน็ต
วานิลลา

ฝักวานิลลา
วานิลลา (vanilla) เป็นกลิ่นที่ได้จากฝักของกล้วยไม้สกุล Vanilla ต้นกำเนิดจากเม็กซิโก ชื่อวานิลลามาจากคำในภาษาสเปนว่า "ไบย์นียา" (vainilla) ซึ่งแปลว่า ฝักเล็ก ๆ วานิลลามักถูกนำมาใช้แต่งกลิ่นในการทำอาหารประเภทของหวานและไอศกรีม
การใช้วานิลลาในการประกอบอาหารทำโดยกรีดฝักวานิลลาออกและขูดนำเอาเมล็ดในฝักไปใช้ประกอบอาหาร หรือนำทั้งฝักไปต้มน้ำและช้อนออก วานิลลาแท้มีราคาสูงมาก จึงทำให้มีการประดิษฐ์กลิ่นวานิลลาสังเคราะห์ที่ราคาถูกกว่า อย่างไรก็ตามกลิ่นที่ได้จากวานิลลาสังเคราะห์มีความเข้มของกลิ่นไม่เท่ากับของจริง
ประเทศผู้ผลิตวานิลลาที่ใหญ่ที่สุดคือ มาดากัสการ์ 

**ดูเพิ่ม**
 วานิลลิน
หมวดหมู่:เครื่องเทศ
วานิลลา (แก้ความกำกวม)

วานิลลา อาจหมายถึง:- กลิ่นวานิลลาใช้ปรุงแต่งอาหาร ได้จากฝักของกล้วยไม้สกุล Vanilla- ชื่อสกุลของกล้วยไม้ที่นำฝักมาใช้ทำอาหาร- ชื่อชุดผลงานในปี พ.ศ. 2548 ของวงฟลัวร์- ชื่อซิงเกิลของศิลปินญี่ปุ่น แก๊กต์- วานิลลา (ซอฟต์แวร์)
นกแขกเต้า

นกแขกเต้า (Psittacula alexandri, Red-breasted parakeet) เป็นนกแก้วพื้นเมืองในเอเชียตะวันออกเฉียงใต้ เป็นหนึ่งในสายพันธุ์ที่พบได้ทั่วไปในสกุลนี้ และเป็นสายพันธุ์ที่มีรูปแบบหลากหลายตามภูมิศาสตร์ที่สุด สามารถระบุได้ง่ายจากจุดสีแดงขนาดใหญ่ที่หน้าอก นกแขกเต้าสกุลย่อยส่วนใหญ่อยู่บนเกาะเล็ก ๆ หรือกลุ่มเกาะในอินโดนีเซีย ชนิดย่ยอหนึ่งปรากฏในหมู่เกาะอันดามัน และอีกชนิดย่อยหนึ่งพบในเอเชียตะวันออกเฉียงใต้ภาคพื้นทวีปและขยายถึงพื้นที่ตะวันออกเฉียงเหนือของเอเชียใต้ที่ตีนเขาหิมาลัย นกสายพันธุ์บนเกาะบางสายพันธุ์อาจตกอยู่ในอันตรายจากการค้าขายนกป่า นกสายพันธุ์ต้นแบบในเกาะชวาเสี่ยงต่อการสูญพันธุ์
ประชากรเร่ร่อนของนกชนิดนี้ปรากฏในนครอย่างมุมไบและสิงคโปร์ ส่วนจำนวนน้อยปรากฏในนครอื่นอย่างเจนไนและเบงคลูรูในประเทศอินเดีย

**อนุกรมวิธาน**
นกแขกเต้าตัวผู้
นกแขกเต้าได้รับการบรรจุอย่างเป็นทางการใน ค.ศ. 1758 ผ่าน Systema Naturae ฉบับที่ 10 ของคาร์ล ลินเนียส นักธรรมชาตินิยมชาวสวีเดน เขาจัดให้นกแก้วชนิดนี้กับชนิดอื่น ๆ ทั้งหมดเข้าในสกุล Psittacus และตั้งชื่อทวินาม Psittacus alexandri. ชนิดต้นแบบอยู่ในเกาะชวา ปัจจุบันนกแขกเต้าจัดให้อยู่ในสกุล Psittacula ที่ประดิษฐ์ใน ค.ศ. 1800 โดยฌอร์ฌ กูวีเยร์ นักธรรมชาตินิยมชาวฝรั่งเศส ชื่อสกุลเป็นศัพท์ภาษาละตินที่ใช้เรียกสิ่งเล็กว่า psittacus แปลว่า "นกแก้ว" ส่วนคำระบุชนิด alexandri มาจากอเล็กซานเดอร์มหาราชผู้ที่ทหารของเขานำนกแขกเต้ามาสู่กรีซ
ปัจจุบัน นกแขกเต้ามีชนิดย่อยที่ได้รับการรับรองดังนี้:- P. a. fasciata (Müller, PLS, 1776) – อินเดียเหนือถึงจีนตอนใต้และอินโดจีน- P. a. abbotti (Oberholser, 1919) – หมู่เกาะอันดามัน- P. a. cala (Oberholser, 1912) – เกาะซีเมอลูเวอ (สุมาตรเหนือทางตะวันตก)- P. a. major (Richmond, 1902) – หมู่เกาะลาเซียและบาบี (สุมาตรเหนือทางตะวันตก)- P. a. perionca (Oberholser, 1912) – เกาะนียัซ (สุมาตรเหนือทางตะวันตก)- P. a. alexandri (Linnaeus, 1758) – เกาะชวา, เกาะบาหลี และบอร์เนียวใต้- P. a. dammermani Chasen & Kloss, 1932 – หมู่เกาะการีมุนจาวา  (ชวากลางตอนเหนือ)- P. a. kangeanensis Hoogerwerf, 1962 – หมู่เกาะกาเงอัน (บาหลีตอนเหนือ)

**ลักษณะ**
นกชนิดนี้มีลำตัวขนาด 35 เซนติเมตร หัวใหญ่ คอสั้น หางยาวแหลม ขนปกคลุมลำตัวสีสันสดใสตัวผู้ลำตัวด้านบนสีเขียว ลำตัวด้านล่างมีสีเขียวอ่อนอมฟ้า บริเวณอกสีชมพูแก้มส้ม หัวสีม่วงแกมเทาหน้าผากมีแถบสีดำคาดไปจรดตาทั้งสองข้าง และมีแถบสีดำลากจากโคนปากไปถึงแก้ม จะงอยปากบนสีแดงสด จะงอยปากล่างสีดำ ส่วนตัวเมียต่างจากตัวผู้ตรงที่หัวเป็นสีน้ำเงินแกมเทาจะงอยปากบนสีดำสนิท

**การกระจายพันธุ์และถิ่นอาศัย**
นกแขกเต้าพบได้ในประเทศอินเดีย พม่า ไทย ลาว กัมพูชา และ เวียดนาม ในประเทศไทยพบได้ทั่วไปทุกภาค ยกเว้นภาคใต้ที่พบน้อยมาก อาศัยอยู่ในป่าโปร่ง ตั้งแต่พื้นราบไปจนถึงระดับความสูง 1,200 เมตรจากระดับน้ำทะเล

**พฤติกรรม**
อาหารของนกแขกเต้าได้แก่  ลูกไม้ป่า ผลไม้ ยอดไม้ น้ำต้อย และ แมลงขนาดเล็กบางชนิด ชอบอยู่รวมกันเป็นฝูงใหญ่ หากินอยู่บนต้นไม้ นกแขกเต้าวางไข่ครั้งละ 3-4 ฟอง มีระยะฟักไข่นาน 28 วัน

**สถานะการอนุรักษ์**
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535

**อ้างอิง**

**แหล่งข้อมูลอื่น**
  Oriental Bird Images: Red-breasted Parakeet (selected photos)
หมวดหมู่:นกแก้วหมวดหมู่:นกที่เป็นสัตว์เลี้ยง
หมวดหมู่:นกที่พบในประเทศไทย
หมวดหมู่:สัตว์ป่าคุ้มครอง
หมวดหมู่:นกในประเทศอินเดีย
หมวดหมู่:นกที่พบในประเทศอินโดนีเซีย
อีโวลูชัน (เพลงของอายูมิ ฮามาซากิ)

อีโวลูชั่น (evolution) เป็นซิงเกิลที่ 20 ของอายูมิ ฮามาซากิ  วางจำหน่ายเมื่อวันที่ 31 มกราคม  พ.ศ. 2544  เป็นซิงเกิลที่สองที่อายูมิเป็นคนแต่งเนื้อร้องเองภายใต้นามปากกา CREA  โดยมียอดขายรวมมากกว่า 955,000 แผ่น  
เพลง evolution เป็นเพลงที่มีจังหวะในการร้องเร็วที่สุดในบรรดาซิงเกิลทั้งหมดของอายูมิ ฮามาซากิ  โดยใช้เครื่องดนตรีอิเล็กโทรนิกและกีตาร์เข้ามาประกอบจังหวะ  และนอกจากนี้ยังเพลงโฆษณาของมาสคาราของเครื่องสำอางยี่ห้อโคเซ่ที่อายูมิเป็นพรีเซ็นเตอร์อีกด้วย

**รายชื่อเพลง**
# evolution "Original Mix" 
# evolution "Dub's Floor Remix Transport 004" 
# evolution "DJ REMO-CON REMIX" 
# End of the World "Laugh & Peace MIX" 
# evolution "BOOM BASS Ayumix"
# evolution "Oriental Hot SPA" 
# SURREAL "nicely nice electron '00 remix" 
# evolution "Huge terrestrial birth mix" 
# evolution "LAW IS Q mix" 
# evolution "Original Mix -Instrumental-" 

**การแสดงสด**
 2 กุมภาพันธ์ พ.ศ. 2544 – Music Starion - 3 กุมภาพันธ์ พ.ศ. 2544 – CountDown TV - 5 กุมภาพันธ์ พ.ศ. 2544 - Hey! Hey! Hey!- 6 ตุลาคม พ.ศ. 2544 - Pop Jam- 17 พฤศจิกายน พ.ศ. 2544 - All Japan Request Awards- 2 ธันวาคม พ.ศ. 2544 - Digital Dream Live

**ชาร์ต**
ออริกอนชาร์ต (ในญี่ปุ่น)

**แหล่งข้อมูลอื่น**
  ข้อมูลของเอเว็กซ์ แทร็กซ์ date=2006-02-11 -  ข้อมูลของออริกอน
หมวดหมู่:เพลงในปี พ.ศ. 2544
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
มายสเปซ

มายสเปซ (MySpace) เป็นเว็บไซต์ในรูปแบบของเครือข่ายชุมชนออนไลน์ ชื่อดังเว็บหนึ่ง ให้บริการทำเว็บส่วนตัว บล็อก การเก็บ ภาพ วิดีโอ ดนตรี และเชื่อมโยงเข้ากับกลุ่มคนอื่น มายสเปซมีสำนักงานใหญ่อยู่ที่ เบเวอร์ลีย์ฮิลส์ รัฐแคลิฟอร์เนีย สหรัฐอเมริกา
มายสเปซก่อตั้งเมื่อ สิงหาคม พ.ศ. 2546 โดย ทอม แอนเดอร์สัน และ คริสโตเฟอร์ เดอโวล์ฟ ในปัจจุบัน มายสเปซมีพนักงานกว่า 300 คน และในตัวเว็บไซต์มีผู้ลงทะเบียนมากกว่า 100 ล้านคน  และมีผู้ลงทะเบียนใหม่ประมาณ 200,000 คนต่อวัน

**อ้างอิง**

**แหล่งข้อมูลอื่น**
  เว็บไซต์มายสเปซ
หมวดหมู่:ชุมชนเสมือน
หมวดหมู่:เว็บไซต์
หมวดหมู่:บริการเครือข่ายสังคม
หมวดหมู่:ซอฟต์แวร์บนแอนดรอยด์
หมวดหมู่:ซอฟต์แวร์บนไอโอเอส
เอ็ม (เพลงของอายูมิ ฮามาซากิ)

เอ็ม (M) เป็นซิงเกิลที่ 18 ของอายูมิ ฮามาซากิ  วางจำหน่ายเมื่อวันที่ 13 ธันวาคม  พ.ศ. 2543  เป็นหนึ่งในเพลงที่มีแฟนเพลงชื่นชอบมากที่สุด  อีกทั้งยังเป็นซิงเกิลที่แรกที่อายูมิเป็นคนแต่งเนื้อร้องเองภายใต้นามปากกา CREA  โดยมียอดขายรวมมากกว่า 1,319,000 แผ่น  
เพลง M เป็นเพลงที่มีจังหวะป็อปและร็อกแนวบัลลาร์ดอยู่ในตัว  โดยเนื้อหาของเพลง M เป็นการกล่าวถึงพระแม่มารีในศาสนาคริสต์  ซึ่งปกซิงเกิลนี้เป็นการแต่งกายของอายูมิในชุดที่คล้ายคลึงกับพระแม่มารี  โดยมีตัวอักษร M ซึ่งเป็นลายมือของเธอเองวางไว้ตรงกลาง
เพลง M เป็นเพลงประกอบโฆษณาของโทรศัพท์มือถือเครือข่าย TU-Ka รุ่น ""TT03Z A Model"  ซึ่งเป็นรุ่นที่อายูมิออกแบบตัวเครื่องเอง  โดยจำกัดจำนวนการวางขาย

**รายชื่อเพลง**
# M "Original Mix" 
# M "Dub's Hard Pop Remix" 
# SEASONS "Yuta's weather report mix" 
# M "nicely nice winter parade remix" 
# Far away "Laugh & Peace MIX" 
# M "REWIRED MIX" 
# M "SMOKERS MIX" 
# M "RANK-M Mix" 
# M "NEUROTIC EYE'S Mix" 
# M "Original Mix -Instrumental-" 

**เวอร์ชันยุโรป**
ในปี พ.ศ. 2546 ซิงเกิล "M" ได้วางขายในทวีปุโรป  แม้ว่าจะไม่มีการโปรโมตแต่อย่างใด  แต่ซิงเกิล "M" ก็สามารถติดท็อป 10 ของแด๊นซ์ชาร์ตใน 3 ประเทศ คือ สเปน, เบลเยียม  และเยอรมนี

**รายชื่อเพลง**
# M (Above & Beyond edit) 
# M (Van Eyden VS Morph remix edit) 
# M (Tectonic shift VS andre visior remix) 
# M (Above & Beyond vocal dub mix) 
# M (Above & Beyond typhoon dub mix) 
# M (Above & Beyond vocal mix) 

**การแสดงสด**
 7 ธันวาคม พ.ศ. 2543 - FNS Music Festival- 8 ธันวาคม พ.ศ. 2543 - Music Station- 20 ธันวาคม พ.ศ. 2543 - Utatte Odotte Christmas- 23 ธันวาคม พ.ศ. 2543 - Pop Jam- 23 ธันวาคม พ.ศ. 2543 - CountDown TV- 25 ธันวาคม พ.ศ. 2543 - Hey!Hey!Hey! Christmas Special- 29 ธันวาคม พ.ศ. 2543 - Music Station Special- 30 ธันวาคม พ.ศ. 2543 - CountDown TV Special Live 2000-2001- 1 มกราคม พ.ศ. 2544 - Great Live 2001- 14 มีนาคม พ.ศ. 2544 - Japan Gold Disc Awards- 30 มีนาคม พ.ศ. 2544 - Music Station Special- 24 ธันวาคม พ.ศ. 2544 - Yume no Christmas- 2 กุมภาพันธ์ พ.ศ. 2545 - MTV Asia Awards 2002- 23 ธันวาคม พ.ศ. 2546 - Happy Christmas Shiw- 11 ธันวาคม พ.ศ. 2547 - Music Fair 21

**ชาร์ต**
ออริกอนชาร์ต (ในญี่ปุ่น)

**แหล่งข้อมูลอื่น**
  ข้อมูลของเอเว็กซ์ แทร็กซ์ date=2006-02-11 -  ข้อมูลของออริกอน
หมวดหมู่:ซิงเกิลในปี พ.ศ. 2543
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
ทอง (แก้ความกำกวม)

ทอง อาจหมายถึง
 โลหะ/อโลหะ- ทองคำ- ทองเหลือง- ทองขาว- ทองบรอนซ์- ทองสัมฤทธิ์- สีทอง- ทอง (ภาพยนตร์) ภาพยนตร์ไทยแนวแอ็คชั่น เข้าฉายครั้งแรกในปี พ.ศ. 2516

**ดูเพิ่ม**
 ทองคำขาว-  ทองfix-attempted=yes - ธอง กางเกงในชนิดหนึ่ง
ออเดียนซ์

ออเดียนซ์ (AUDIENCE) เป็นซิงเกิลที่ 18 ของอายูมิ ฮามาซากิ  วางจำหน่ายเมื่อวันที่ 1 พฤศจิกายน  พ.ศ. 2543  โดยมียอดขายรวมประมาณ 268,110 แผ่น  โดยรวมอยู่ในดีวีดี "ParaPara Paradise: J-EURO PARAPARA"  
เพลง "ออเดียนซ์" ต่างจากซิงเกิลที่ผ่านๆมาคือไม่มีมิวสิกวิดีโอหรือการโปรโมตใดๆเลย  ซิงเกิลนี้มี 2 ฉบับคือ ฉบับปกติ  และฉบับรีมิกซ์โดยใช้ชื่อว่า "ayu-mi-x III Audience Remixes"

**รายชื่อเพลง**

**ฉบับปกติ**
# ออเดียนซ์ "Dave Ford Mix"  
# SURREAL "Sample MadnesS remix" 
# ออเดียนซ์ "Keith Litman's Radio Mix" 
# ออเดียนซ์ "Feelin' U Mix" 
# ออเดียนซ์ "GENIUS ROCK Big Beat Mix" 
# SURREAL "Paranoid Andoroid Mix" 
# ออเดียนซ์ "Scud Formant Mix" 
# ออเดียนซ์ "HΛL's Mix 2000" 
# ออเดียนซ์ "Dub's Floor Remix Transport 004" 
# ออเดียนซ์ "Dave Ford Mix -Instrumental-" 
# SEASONS "Vocal Track"

**ฉบับรีมิกซ์**
# ออเดียนซ์ "Victor Calderone Radio" 
# ออเดียนซ์ "Victor Calderone Extended" 
# ออเดียนซ์ "Victor Calderone Dub" 
# ออเดียนซ์ "Keith Litman Extended" 
# ออเดียนซ์ "Jonathan Peters Radio" 
# ออเดียนซ์ "Jonathan Peters Dub"

**ชาร์ต**
ชาร์ตออริกอน (ในญี่ปุ่น)

**แหล่งข้อมูลอื่น**
  ข้อมูลของเอเว็กซ์ แทร็กซ์ date=2006-02-11 
หมวดหมู่:ซิงเกิลในปี พ.ศ. 2543
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
ลา

ลา เป็นสัตว์สี่เท้าชนิดที่มีกีบเท้าเดียวชนิดหนึ่ง อยู่ในวงศ์ Equidae บรรพบุรุษที่เป็นสัตว์ป่าของลาคือลาป่าแอฟริกา (E. africanus) และอาจจัดให้เป็นชนิดย่อย Equus africanus asinus หรือชนิดเฉพาะ Equus asinusp=1 โดยถูกนำมาเป็นสัตว์เลี้ยงของมนุษย์ เมื่อประมาณ 7,000 ปีก่อนคริสต์ศักราชtodd ซึ่งเป็นช่วงเดียวกับที่มีการนำม้ามาใช้งาน เนื่องจากสัตว์ในสกุล Equus สามารถผสมข้ามสายพันธุ์ได้ ลูกผสมของม้ากับลาคือล่อ ซึ่งเป็นหมันแต่แข็งแรงและอึดทนกว่า การผสมที่ประสบความสำเร็จใช้ลาตัวผู้และม้าตัวเมีย

**อ้างอิง**

**แหล่งข้อมูลอื่น**

หมวดหมู่:สัตว์เชื่อง
หมวดหมู่:ชนิดย่อย
ทองขาว

ทองขาว อาจหมายถึง - โลหะสีขาวแกมเทา ตีเป็นแผ่นและรีดเป็นลวดได้ ในความหมายนี้อาจเป็นนิกเกิล, โรเดียม หรือแพลทินัม- ทองคำสีที่เจือด้วยโลหะชนิดอื่นให้ดูขาว (หรือเป็นสีเงิน) เช่น เงิน นิกเกิล สังกะสี- ส่วนประกอบของจานจ่ายไฟในเครื่องยนต์ ทำให้เกิดการจุดระเบิดในห้องเครื่องในจังหวะที่ถูกต้อง- ทองขาว ภัทรโชคชัย นักแสดงชาวไทย

**อ้างอิง**
 พจนานุกรม ฉบับราชบัณฑิตยสถาน พ.ศ. ๒๕๔๒
เซอร์เรียล (เพลงอายูมิ ฮามาซากิ)

เซอร์เรียล (SURREAL) เป็นซิงเกิลที่ 17 ของอายูมิ ฮามาซากิ  วางจำหน่ายเมื่อวันที่ 27 กันยายน  พ.ศ. 2543 พร้อมกับอัลบั้ม "Duty" ซึ่งเป็นอัลบั้มที่ 3 ของอายูมิ  โดยเปิดตัวที่อันดับที่ 1 ออริกอนชาร์ตทั้งซิงเกิลและอัลบั้ม  และเป็นนักร้องญี่ปุ่นคนที่สี่ที่มีซฺงเกิ้ลและอัลบั้มอยู่ในอันดับที่ 1 ออริกอนชาร์ตในวันเดียวกันต่อจากเซย์โกะ มัตสึดะ, KinKi Kids  และWANDS  ซิงเกิลนี้มียอดขายรวมประมาณ 417,000 แผ่น 
นอกจากนี้ยังมีการวางจำหน่ายดีวีดี "ayumi hamasaki concert tour 2000 A 第1幕" ในวันเดียวกัน  โดยเปิดตัวที่ 1 ของออริกอนดีวีดีซาร์ต  จึงส่งผลอายูมิ ฮามาซากิเป็นศิลปินแรกของญี่ปุ่นที่มีซิงเกิล  อัลบั้ม  และดีวีดีได้อันดับที่ 1 ในวันเดียวกัน

**รายชื่อเพลง**
# SURREAL "Original Mix" 
# Duty "Eric Kupper Big Room Mix -Radio Edit-" 
# SEASONS "BUMP & FLEX RADIO EDIT" 
# Duty "Under Lounge club Mix" 
# Duty "nicely nice remix" 
# Duty "STEPPIN DUB MIX" 
# Duty "Sky Modulation Mix" 
# Duty "Dub's mellowtech 002 Remix" 
# Duty "GENIUS BEAT MIX" 
# SURREAL "Original Mix -Instrumental-" 

**ชาร์ต**
ออริกอนชาร์ต (ในญี่ปุ่น)

**แหล่งข้อมูลอื่น**
  ข้อมูลของเอเว็กซ์ แทร็กซ์ date=2006-02-11 
หมวดหมู่:ซิงเกิลในปี พ.ศ. 2543
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
วิกิพีเดีย:แจ้งผู้ดูแลระบบ/คำอธิบาย

small=yes
; ข้อปฏิบัติ- ใส่ผลต่างที่แสดงถึงปัญหา และเขียนข้อความให้กระชับ รายงานสั้น ๆ อาจได้รับคำตอบเร็วกว่า- การรายงานตัวกรองการแก้ไข ให้รายงานพร้อมวันเวลา หน้า และข้อความที่เตือน เพื่อให้สามารถตรวจสอบกรณีของคุณได้เร็วขึ้น- หากพบว่ามีคำถามหรือคำร้องที่ไม่เกี่ยวข้อง เราจะลบออกจากหน้านี้เมื่อพบโดยไม่ต้องแจ้ง อย่าส่งประเด็นเดิมเข้ามาซ้ำ เรื่องที่แจ้งผิดที่อาจถูกลบหรือย้ายไปที่อื่น ให้ดูความเห็นในประวัติหน้า
;หมายเหตุ- สำหรับผู้ดูแลระบบ หากได้ข้อสรุปประการใดแล้ว กรุณาลงชื่อและ/หรือใช้ Done, Not done เพื่อปิดเรื่อง- หากมีการย้ายหน้าลงกรุ กรุณาปรับปรุงลิงก์ข้ามภาษาที่วิกิสนเทศให้สอดคล้องกันด้วย
action=edit&section=new คลิกที่นี่เพื่อแจ้งเรื่องใหม่

**งานค้าง**
หากงานไม่อัปเดต: 

**ทางลัด**
 แจ้งขอสิทธิผู้ใช้ยืนยันแล้ว- แจ้งขอสิทธิผู้อัปโหลด- แจ้งขอสิทธิผู้ตรวจตรา- แจ้งขอสิทธิผู้ตรวจทานว่าที่บทความ- แจ้งตรวจสอบหุ่นเชิด- ไฟล์สำหรับอัปโหลด
ผ
จ
หมวดหมู่:หน้าอื่นนอกเหนือจากหน้าพูดคุยที่มีการลงชื่ออัตโนมัติ
__TOC__
__NEWSECTIONLINK__
ตระกูลภาษาจีน-ทิเบต

ตระกูลภาษาจีน-ทิเบต (Sino-Tibetan languages) หรือบางแห่งเรียกว่า ตระกูลภาษาโพ้นหิมาลัย (Trans-Himalayan languages)p=16 เป็นตระกูลของภาษาที่รวมภาษาจีนและตระกูลภาษาย่อยทิเบต-พม่า มีสมาชิกทั้งสิ้น 250 ภาษา ส่วนใหญ่เป็นภาษาในเอเชียตะวันออก มีจำนวนผู้พูดเป็นอันดับสองของโลกรองจากภาษากลุ่มอินโด-ยูโรเปียนp=422 ภาษาในตระกูลนี้มีลักษณะร่วมกันคือมีเสียงวรรณยุกต์

**การจัดจำแนก**

**การจัดจำแนกของ James Matisoff**
 ภาษาจีน
** ภาษาจีนกลาง
** ภาษาอู๋ ภาษาเซี่ยงไฮ้
** ภาษาจีนกวางตุ้ง ภาษาผิง
** ภาษาหมิ่น ภาษาไต้หวัน
** ภาษาเซียง
** ภาษาฮากกา
** ภาษากั้น- กลุ่มทิเบต-พม่า
** กลุ่มกามารูปัน ได้แก่ กลุ่มกูกี-ชีน-นาคา กลุ่มอบอร์-มิรี-ดาปลา กลุ่มโบโด-กาโร
** กลุ่มหิมาลัย ได้แก่ กลุ่มมหา-กิรันตี (รวมภาษาเนวารี ภาษามาคัร และภาษาไร) กลุ่มทิเบต-กิเนารี (รวมภาษาทิเบต ภาษาเลปชา)
** กลุ่มเกวียง
** กลุ่มจิ่งโป-นุง-ลุย ได้แก่ ภาษาจิ่งเผาะ ภาษานุง ภาษาลุย
** กลุ่มโลโล-พม่า-นาซิ
** กลุ่มภาษากะเหรี่ยง
** กลุ่มบาอิก

**การจัดจำแนกของ George van Driem**
การจัดแบ่งแบบนี้ให้ตระกูลภาษาย่อยทิเบต-พม่าขึ้นมาเป็นตระกูลใหญ่ และให้ภาษาจีนเป็นกลุ่มย่อย เป็นดังนี้- พราหมาปูตรัน ได้แก่ ภาษาธิมิล ภาษาโบโด-กอซ (รวมภาษาตรีปุระ ภาษากาโร) กลุ่มกอนยัค (รวมภาษานอคต์) กลุ่มกะชีน (รวมภาษาจิ่งเผาะ)- กลุ่มทิเบต-พม่าใต้ ได้แก่กลุ่มโลโล-พม่า กลุมกะเหรี่ยง- กลุ่มจีน-ทิเบต ได้แก่ ภาษาจีน ภาษากลุ่มทิเบต-หิมาลัย (รวมภาษาทิเบต) ภาษากลุ่มกิรันตี ภาษากลุ่มตามันกิก และอื่นๆ- ภาษากลุ่มอื่นๆที่เป็นกลุ่มหลักของตระกูลภาษาย่อยทิเบต-พม่าเดิม เช่น ภาษาเนวารี ภาษาเกวียง ภาษานุง ภาษามาคัร
การจัดแบ่งแบบนี้เรียกสมมติฐานจีน-ทิเบต โดยถือว่าภาษาจีนและภาษาทิเบตมีความใกล้เคียงกัน

**สมมติฐานจีน-ทิเบต**
เหตุผลที่จัดภาษาจีนเข้าเป็นกลุ่มย่อยของตระกูลภาษาย่อยทิเบต-พม่า เพราะมีความสัมพันธ์กันระหว่างภาษาจีนกับภาษาทิเบต เช่นลักษณะคู่ขนานระหว่างภาษาจีนโบราณกับภาษาทิเบตสมัยใหม่ และมีรากศัพท์ที่คล้ายคลึงกัน อย่างไรก็ตามสมมติฐานนี้มีข้อโต้แย้งคือ ความชัดเจนของรากศัพท์ที่คล้ายคลึงกันระหว่างภาษาจีนกับภาษากลุ่มทิเบตยังไม่ชัดเจนพอ และจากการสร้างภาษาทิเบต-พม่าดั้งเดิมโดยใช้ข้อมูลจากวรรณคดีภาษาทิเบตและพม่า และข้อมูลจากภาษาจิ่งโปและภาษาไมโซ พบว่าภาษาจีนมีลักษณะที่จะเป็นภาษาลุกหลานของภาษาทิเบต-พม่าดั้งเดิมน้อย สมมติฐานนี้จึงยังไม่ได้รับการยอมรับอย่างแพร่หลาย

**คำศัพท์**

**อ้างอิง**

**ข้อมูล**
  ( preprint)-  postscript = . -  postscript = . -  postscript = . -  reprinted as -  postscript = . 
**url=https://www.sciencedaily.com/releases/2019/05/190506151822.htm 
**url-status=dead 

**ทั่วไป**

**แหล่งข้อมูลอื่น**
หมวดหมู่:ตระกูลภาษาจีน-ทิเบต
หมวดหมู่:ระบบพิกัด

หมวดหมู่:สัญกรณ์คณิตศาสตร์
หมวดหมู่:การเขียนแผนที่
หมวดหมู่:เรขาคณิตวิเคราะห์
หมวดหมู่:ระบบมโนทัศน์
หมวดหมู่:เรขาคณิตเชิงอนุพันธ์
ลูนาร์ออร์บิเตอร์ 1

ยานลูนาร์ออร์บิเตอร์ 1 เป็นยานอวกาศลำที่หนึ่งจากห้าลำในโครงการยานอวกาศแบบไร้นักบินที่ถูกส่งขึ้นไปโคจรรอบดวงจันทร์โดยองค์การนาซา สหรัฐอเมริกา เพื่อภารกิจในการทำแผนผังพื้นผิวดวงจันทร์ ก่อนที่ยานอพอลโลจะทำการร่อนลง 
ภารกิจทั้งห้าครั้งประสบความสำเร็จเป็นอย่างดี โดนพื้นผิวของดวงจันทร์กว่า 90 เปอร์เซ็นต์ถูกถ่ายภาพไว้โดยความละเอียดระดับ 60 เมตร หรือละเอียดกว่านั้น ภารกิจแรกของยานลูนาร์ออร์บิเตอร์ 1 ก็คือการสำรวจพื้นที่ 20 แห่งที่ยานอพอลโลจะสามารถร่อนลงได้
ยานลูนาร์ออร์บิเตอร์ 1 มีอุปกรณ์สำหรับถ่ายภาพแบบความสามารถสูงซึ่งประกอบไปด้วยกล้องแบบเลนส์คู่ โดนเป็นเลนส์มุมแคบขนาด 610 มิลลิเมตร และ เลนส์มุมกว้างขนาด 80 มิลลิเมตร หน่วยประมวลผลฟิล์ม สแกนเนอร์ และอุปกรณ์เฉพาะสำหรับจัดการเกี่ยวกับฟิล์ม ฟิล์มที่ใช้เป็นขนาด 70 มิลลิเมตร

**อ้างอิง**
หมวดหมู่:ยานอวกาศของนาซา
หมวดหมู่:การสำรวจดวงจันทร์
หมวดหมู่:ภารกิจอวกาศในปี พ.ศ. 2509
หมวดหมู่:ดาวเทียมโคจรรอบดวงจันทร์
โรงเรียนเสนาธิการทหารบก

โรงเรียนเสนาธิการทหารบก ตั้งขึ้นเมื่อวันที่ 3 เมษายน พ.ศ. 2452 โดยจอมพล สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ เพื่อให้การศึกษาเกี่ยวกับยุทธวิธีทางการทหารให้กับทหารในระดับมันสมองของกองทัพ โดยต้องมีการสอบคัดเลือกเพื่อมาเข้ารับการศึกษา หลักสูตรการศึกษาในปัจจุบันได้ยึดตามโรงเรียนเสนาธิการทหารบกสหรัฐอเมริกาเป็นหลัก เน้นการให้การศึกษาภาคปฏิบัติยิ่งกว่าการบรรยายตามความต้องการของกองทัพบก และมีการรับนายทหารจากมิตรประเทศเข้ามารับการศึกษาด้วย

**ประวัติ**
จอมพล สมเด็จพระเจ้าบรมวงศ์เธอ กรมหลวงพิษณุโลกประชานาถ องค์ผู้พระราชทานกําเนิดโรงเรียนเสนาธิการทหารบก
นับตั้งแต่ วันที่ 3 เมษายน พ.ศ. 2452 ซึ่งเป็นวันที่กองทัพบกได้ออกคำสั่งให้เปิดการศึกษาของนักเรียนเสนาธิการทหารบก ชุดที่ 1 เป็นต้นมา จนถึงวันที่ 3 เมษายน พ.ศ. 2552 ก็ครบรอบ 100 ปี ของการสถาปนาโรงเรียนเสนาธิการทหารบก ซึ่งเป็นสถาบันการศึกษาหลักของกองทัพบกสถาบันหนึ่ง
จากวันสถาปนามาจนถึงปัจจุบัน โรงเรียนเสนาธิการทหารบก ได้ผลิตนายทหารชั้นมันสมองให้กับหน่วยราชการในกองทัพเป็นจำนวนมากรวมทั้งการ สนับสนุนการผลิต ฝอ.แก่เจ้าหน้าที่จากกรมการปกครอง กระทรวงมหาดไทย (หลักสูตรฝ่ายอำนวยการกองอาสารักษาดินแดน) และในอดีตก็ได้สนับสนุนการผลิต ฝอ. แก่สำนักงานตำรวจแห่งชาติ(หลักสูตร ฝอ.ตร.และหลักสูตรฝอ.ตร.(ตชด.)) อีกด้วย
ตลอดระยะเวลาอันยาวนานที่ผ่านมานี้ โรงเรียนเสนาธิการทหารบก ได้รับการพัฒนามาโดยลำดับ ทั้งในด้านการจัดหลักสูตร การจัดการศึกษา ตำรา สถานที่ และสิ่งอำนวยความสะดวกทางการศึกษา ทั้งนี้เพื่อให้สอดคล้องกับภารกิจ และนโยบายที่ได้รับมอบสอดคล้องกับสถานการณ์ที่เป็นอยู่ สอดคล้องกับพื้นฐานความรู้ของนายทหารนักเรียนที่มีอยู่แล้วก่อนเข้ารับการศึกษา รวมทั้งให้มีมาตรฐานสอดคล้องกับวิวัฒนาการทางด้านวิชาการตามยุคตามสมัย จากการพัฒนาการดังกล่าว สามารถแบ่งวิวัฒนาการของโรงเรียนเสนาธิการทหารบก ได้เป็น 3 สมัยด้วยกัน คือ
# สมัยก่อนการเปลี่ยนแปลงการปกครอง เริ่มตั้งแต่สถาปนาโรงเรียนเสนาธิการทหารบก ในปี พ.ศ. 2452 จนถึงการเปลี่ยนแปลงการปกครอง ปี พ.ศ. 2475
# สมัยหลังเปลี่ยนแปลงการปกครอง เริ่มตั้งแต่ปี พ.ศ. 2477 (รร.สธ.ทบ.ถูกยุบเลิก 2 ปี 2475 - 2476) จนถึงสิ้นสุดสงครามโลกครั้งที่ 2 ปี พ.ศ. 2488
# สมัยหลังสงครามโลกครั้งที่ 2 ตั้งแต่ปี พ.ศ. 2489 จนถึงปัจจุบัน อันเป็นสมัยที่ได้มีการพัฒนาปรับปรุงไปในแนวทางของโรงเรียนเสนาธิการทหารบกต่างประเทศหลายประเทศ

**หลักสูตรการศึกษา**
ตามที่กองทัพบกกำหนด ได้แก่
# หลักสูตรหลักประจำ ชุดที่ 1 (พ.ศ. 2452) ระยะเวลาการศึกษา 46 สัปดาห์
# หลักสูตรการบริหารความมั่นคงการทัพบก (บมท.)
# หลักสูตรการพัฒนาองค์ความรู้การก่อการร้ายและการก่อความไม่สงบสำหรับผู้บริหาร (พรส.) 
# หลักสูตรศิลปศาสตรมหาบัณฑิต (การทหาร) รุ่นที่ 1 (พ.ศ. 2529) ปัจจุบันรุ่นที่ 40 (ความมั่นคงศึกษา) : MASTER OF ARTS PROGRAM IN SECURITY STUDIES
# หลักสูตรนายทหารบกอาวุโส ชุดที่ 1 (พ.ศ. 2533) ถึง ชุดที่ 42 ระยะเวลาการศึกษา 26 สัปดาห์
# หลักสูตรอื่น ๆ ได้แก่
#*หลักสูตรฝ่ายอำนวยการกองอาสารักษาดินแดน จำนวน 14 ชุด
#*หลักสูตรฝ่ายอำนวยการตำรวจ จำนวน 15 ชุด
#*หลักสูตรฝ่ายอำนวยการตำรวจ (ตำรวจตระเวนชายแดน) จำนวน 8 ชุด
#*หลักสูตรฝ่ายอำนวยการชั้นต้นในการป้องกันและปราบปรามการก่อความไม่สงบ จำนวน 1 ชุด (พ.ศ. 2547)

**รายนามผู้บัญชาการ**
หมายเหตุ ยศทหารเป็นยศขณะดำรงตำแหน่งตามประกาศสํานักนายกรัฐมนตรี

**อ้างอิง**
สเสนาธิการทหารบก
ซีซันส์

ซีซั่นส์ (SEASONS) เป็นซิงเกิลที่ 16 ของอายูมิ ฮามาซากิ  วางจำหน่ายเมื่อวันที่ 7 มิถุนายน  พ.ศ. 2543  เป็นซิงเกิลทื่ประสบความเร็วสูงสุดซิงเกิลหนึ่งของอายูมิ ฮามาซากิ  โดยเปิดตัวที่อันดับ 1 ออริกอนชาร์ต  และสามารถทำยอดขายได้มากกว่า 1,300,000 แผ่น  เป็นเพลงที่ทำให้อายูมิได้รับรางวัล "Songwriting Awards" ในปี พ.ศ. 2543

**รายชื่อเพลง**
# SEASONS "Original Mix" 
# SEASONS "Acoustic Orchestra Version" 
# TO BE "Acoustic Orchestra Version"  
# SEASONS "so happy so sad mix" 
# SEASONS "Jonathan Peters’Radio Mix"  
# SEASONS "Rays of Light mix" 
# SEASONS "Neutralize:Final Attack Mix" 
# SEASONS "D-Z BLUE SUNBEAM MIX" 
# SEASONS "Dub’s Rain of duv Remix" 
# SEASONS "Original Mix -Instrumental-" 
# ever free "HΛL'S MIX 2000" 

**ชาร์ต**
ออริกอนชาร์ต (ในญี่ปุ่น)

**แหล่งข้อมูลอื่น**
  ข้อมูลของเอเว็กซ์ แทร็กซ์ date=2006-02-11 -  ข้อมูลของออริกอน
หมวดหมู่:ซิงเกิลในปี พ.ศ. 2543
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
หมวดหมู่:ซิงเกิลอันดับที่ 1 ออริกอนชาร์ต
ฟาร์อเวย์

ฟาร์ อะเวย์ (Far away) เป็นซิงเกิลที่ 15 ของอายูมิ ฮามาซากิ  วางจำหน่ายเมื่อวันที่ 17 พฤษภาคม  พ.ศ. 2543  เปิดตัวที่อันดับ 2 ของออริกอนชาร์ต  โดยมียอดขายรวม 510,000 แผ่น  ซึ่งเพลง Far away เป็นเพลงประกอบโฆษณาของโทรศัพท์มือถือ TU-KA

**รายชื่อเพลง**
# Far away "Original Mix" 
# Far away "CRAFTY Remix" 
# Far away "Main Radio Mix" 
# appears "Junior's Club Mix" 。 
# Far away "HΛL's MIX 2000" 
# Far away "Ocean View Remix" 
# End roll "da urban maestro mix" 
# Far away "Huge mutual-tried mix" 
# Far away "POP' e.a. MIX II" 
# Far away "Dub's Mute & Feedback Remix" 
# Far away "Original Mix -Instrumental-" 

**ชาร์ต**
 ออริกอนชาร์ต (ในญี่ปุ่น)

**แหล่งข้อมูลอื่น**
  ข้อมูลของเอเว็กซ์ แทร็กซ์ date=2006-02-11 -  ข้อมูลของออริกอน date=2012-07-16 
หมวดหมู่:ซิงเกิลในปี พ.ศ. 2543
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
โว้ก (เพลงของอายูมิ ฮามาซากิ)

โว้ก (vogue) เป็นซิงเกิลที่ 14 ของอายูมิ ฮามาซากิ  วางจำหน่ายเมื่อวันที่ 26 เมษายน  พ.ศ. 2543  แม้ว่าซิงเกิลนี้จะเปิดตัวที่อันดับ 3 ของออริกอนชาร์ต  แต่ก็เป็นซิงเกิลที่ประสบความสำเร็จอย่างสูง  โดยมียอดขายรวม 767,660 แผ่น  ซึ่งเพลง vogue เป็นเพลงประกอบโฆษณาของเครื่องสำอางโคเซ่  และมีเพลงหน้าบีอย่าง "ever free" ซึ่งไม่ปรากฏในอัลบั้มใดๆมาก่อนเลย
ซิงเกิล vogue เป็นหนึ่งในสามซิงเกิลคอลเล็คชั่นที่มีหน้าปกต่อเนื่องกัน  โดยมีสองซิงเกิลถัดมา คือ Far away และ SEASONS 

**รายชื่อเพลง**
# vogue "Original Mix" 
# vogue "HΛL's MIX 2000" 
# too late "Soul Solution Remix -Extended Vox-"  
# vogue "Dub's mellowtech Remix" 
# vogue "Groove That Soul Mix" 
# vogue "400BPM Fatback Mix" 
# WHATEVER "FPM's WINTER BOSSA"  
# vogue "pandart sasanoooha Mix" 
# vogue "Original Mix -Instrumental-" 
# ever free  

**ชาร์ต**
 ออริกอนชาร์ต (ในญี่ปุ่น)

**แหล่งข้อมูลอื่น**
  ข้อมูลของเอเว็กซ์ แทร็กซ์ date=2006-02-05 -  ข้อมูลของออริกอน date=2012-07-16 
หมวดหมู่:ซิงเกิลในปี พ.ศ. 2543
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
ฟลายไฮ

ฟลาย ไฮ (Fly high) เป็นซิงเกิลที่ 13 ของอายูมิ ฮามาซากิ  วางจำหน่ายเมื่อวันที่ 9 กุมภาพันธ์  พ.ศ. 2543  เปิดตัวที่อันดับ 3 ของออริกอนชาร์ตในสัปดาห์แรก 260,000 แผ่น  และมียอดขายรวมประมาณ 3 แสนแผ่น  ซิงเกิล Fly high เป็นซิงเกิลที่สองต่อจากซิงเกิล kanariya ที่ใช้แผ่นซีดีแทนหน้าปกซิงเกิล

**รายชื่อเพลง**
# Fly high "HΛL's MIX 2000" 
# Fly high "SAMPLE MADNESS REMIX" 
# Fly high "Supreme Mix"  
# Fly high "Acoustic Orchestra Version"  
# Fly high "SHARP BOYS U.K. VOCAL MIX" 
# Fly high "Saturation Remix" 
# appears "HW Club Mix" 
# Fly high "Dub's F Remix"  
# Fly high -NON STOP MIX- "N.S DANCE MEGA MIX" 
# kanariya "fake compilation" 
# Fly high "Album Version -Instrumental-" 
# Fly high "Vocal Track" 

**ชาร์ต**
ออริกอนชาร์ต (ในญี่ปุ่น)

**แหล่งข้อมูลอื่น**
  ข้อมูลของเอเว็กซ์ แทร็กซ์ date=2008-04-22 -  ข้อมูลของออริกอน date=2012-07-16 
หมวดหมู่:ซิงเกิลในปี พ.ศ. 2543
หมวดหมู่:เพลงญี่ปุ่น
หมวดหมู่:เพลงของอายูมิ ฮามาซากิ
แม่แบบ:เหตุการณ์ปัจจุบัน/2550 สิงหาคม 30

* กรมการขนส่งมินนิโซตา (MNDOT) กำหนดจะสร้างสะพานข้ามแม่น้ำมิสซิสซิปปี I-35W ขึ้นมาใหม่แทนที่สะพานเดิมที่ถล่มมีผู้เสียชีวิต 13 คน โดยวางแผนจะเริ่มสร้างก่อนวันที่ 15 ตุลาคม พ.ศ. 2550 และตามกำหนดการจะเปิดทำการในช่วงปลายปี พ.ศ. 2551  (อีเอ็นอาร์)- นพดล ปัทมะ เปิดเผยว่า สุรีย์ สุขะ นักฟุตบอลทีมชาติไทย ได้รับเลือกให้เซ็นสัญญาร่วมทีมสโมสรฟุตบอลแมนเชสเตอร์ซิตี นับเป็นคนไทยคนแรกที่ได้ร่วมพรีเมียร์ลีก แต่ทางการอังกฤษยังไม่ให้ใบอนุญาตทำงาน เนื่องจากอันดับโลกฟีฟ่าของทีมชาติไทยต่ำกว่า 70  (ผู้จัดการ)  (บางกอกโพสต์)- ไมโครซอฟท์ประกาศจะออกเซอร์วิสแพก 1 (SP1) สำหรับ วินโดวส์วิสตาในควอร์เตอร์แรกของปี พ.ศ. 2551  (วิสตาบล็อก)- รัฐไอโอวา ได้มีการอนุญาตให้คนเพศเดียวกันแต่งงานกันได้อย่างถูกกฎหมาย  (ซีเอ็นเอ็น)
}
ค่างแว่นถิ่นใต้

ค่างแว่นถิ่นใต้  (ชื่อวิทยาศาสตร์: Trachypithecus obscurus) สัตว์เลี้ยงลูกด้วยนมจำพวกค่าง ลักษณะทั่วไปคล้ายค่างแว่นถิ่นเหนือ (T. phayrei) คือ มีวงกลมสีขาวรอบตาเหมือนกับใส่แว่นอันเป็นที่มาของชื่อ   มีขนาดของลำตัวยาว 45-57 เซนติเมตร หางยาว 66-78 เซนติเมตร มีน้ำหนัก 6-9 กิโลกรัม ค่างโตเต็มวัยมีขนบริเวณด้านหลังสีเทาเข้มเกือบดำ ขนบริเวณด้านข้างใบหน้าบริเวณปลายมือและปลายเท้ามีสีเทาเข้ม โคนขาและโคนแขนด้านนอกเป็นสีเทาจาง ลักษณะสำคัญที่ใช้จำแนกค่างชนิดนี้ คือสีขนหางสีดำ  ลูกที่เกิดใหม่สีขนจะเป็นสีทอง
ค่างแว่นถิ่นใต้แบ่งออกเป็นชนิดย่อย 7 ชนิดย่อยด้วยกัน (ดูในตาราง)

**ถิ่นอาศัย**
อาศัยอยู่ตามป่าเขาหินปูนที่มีโขดหินสูงชัน นอกจากนี้ยังอาศัยอยู่ตามป่าดงดิบหรือสวนยางพารา  พบในแถบเอเชียตะวันออกเฉียงใต้ ได้แก่ พม่า, ไทย, มาเลเซีย ในประเทศพม่าพบบริเวณเทือกเขาตะนาวศรีลงไปทางใต้ นอกจากนี้ยังพบตามเกาะต่าง ๆ ในประเทศมาเลเซีย เช่น เกาะลังกาวี เกาะปีนัง ส่วนในประเทศไทยพบได้ที่อุทยานแห่งชาติเขาสามร้อยยอด และเขาล้อมหมวก ใกล้กับอ่าวมะนาว จังหวัดประจวบคีรีขันธ์, อุทยานแห่งชาติตะรุเตาและ อุทยานแห่งชาติหมู่เกาะเภตรา จังหวัดสตูล, เขตรักษาพันธุ์สัตว์ป่าคลองแสง จังหวัดสุราษฎร์ธานี, วัดถ้ำเขาพลู อำเภอปะทิว จังหวัดชุมพร หาดไร่เลย์ จังหวัดกระบี่เป็นต้น
อาหารหลักได้แก่ ใบไม้, ผลไม้และเมล็ดพืช โดยมี แมลง เป็นอาหารเสริม

**พฤติกรรม**
มักอาศัยอยู่รวมกันเป็นฝูงใหญ่ มีสมาชิกประมาณ 4-30 ตัว สามารถอาศัยอยู่ได้ในป่าหลายประเภท ตั้งแต่เทือกเขาสูงจนถึงชายป่าที่ติดริมทะเล โดยมักเข้าไปอาศัยในป่าที่มีต้นไม้สูง กินอาหามากถึงวันละ 2 กิโลกรัม เป็นสัตว์ที่ไม่ค่อยคุ้นเคยกับมนุษย์มากนัก มักขี้อายและจะหลบหนีเมื่อพบกับมนุษย์ ในขณะที่ออกหากินเป็นฝูง จะมีอยู่ตัวหนึ่งที่ทำหน้าที่เฝ้าคอยระวังภัยโดยนั่งดูเหตุการณ์บนต้นไม้เงียบ ๆ ค่างแว่นถิ่นใต้ที่อาศัยอยู่บริเวณภาคใต้ของไทยจะมีระยะเวลาออกลูกประมาณเดือนมกราคม-มีนาคม ใช้เวลาตั้งท้องประมาณ 140-150 วัน


**อ้างอิง**

**แหล่งข้อมูลอื่น**
หมวดหมู่:ค่าง
หมวดหมู่:สัตว์ป่าคุ้มครอง
ว่านรากราคะ

ว่านรากราคะ  หรือ ว่านดอกทอง อยู่ใน  วงศ์ซิงจิเบอร์เรซี
(Zingiberaceae) เป็นพืชตระกูลเดียวกับขิง เป็นว่านโบราณที่หายากและใกล้จะสูญพันธุ์  พบมากทางภาคตะวันตกและภาคเหนือ แถบจังหวัดกาญจนบุรี จังหวัดตาก จังหวัดลำปาง

**ลักษณะ**
เป็นพืชล้มลุก ลำต้นใต้ดินเป็นเหง้ากลม แตกแง่งเป็นไหลเล็กยาว 5-10 นิ้ว  รากเป็นเส้นใหญ่ ไม่แตกรากฝอย ลำต้นและใบเหมือนขมิ้น ลำต้นประกอบด้วยกาบของก้านใบหลายกาบซ้อนกัน ใบรูปใบพาย ปลายใบแหลม โคนใบมนสอบติดก้านใบ พื้นใบสีเขียว เส้นกลางใบสีแดงเข้มหรือแดงเลือดหมู ส่วนที่เห็นเป็นลำต้นเหนือดินสีแดงเข้มเช่นกัน ลำต้นส่วนที่ฝังอยู่ในดินและหัวเป็นสีขาวหรือขาวอมเขียว รากเป็นสีน้ำตาล ช่อดอกเป็นกาบเรียงซ้อนสับขวางกันหลายๆ กาบ ความสูงของต้นประมาณ 1 ฟุต  ถ้าเป็นตัวเมียจะเรียกอีกอย่างว่า ดินสอฤๅษี ลักษณะต้นและใบจะไม่มีสีแดงเจือปน เมื่อหักหัวออกจะมีกลิ่นคาวจัดคล้ายกับอสุจิของคน กลิ่นจะรุนแรงมาก เนื้อในหัวมีสีขาว ดอกมีสีขาว เกสรสีเหลือง นอกจากนี้ ยังมีดอกทองกระเจา ที่มีดอกเป็นรูปกรวย และมีกลิ่นคาวเช่นกัน แต่ไม่เท่าดินสอฤๅษี ดอกจะออกในช่วงฤดูร้อนต่อเนื่องจนถึงฤดูฝน คล้ายดอกกระเจียว แต่ไม่มีก้านดอกจะอยู่ติดกับพื้นดิน มีสีขาวอมเหลือง โดยแทงดอกขึ้นจากเหง้าหลักที่อยู่ใต้ดินก่อนการงอกของใบ

**ความเชื่อ**
ตามตำราโบราณระบุว่ามีอำนาจทางเพศรุนแรง โดยเฉพาะผู้หญิงเกิดรุนแรงมาก ถ้าเอาหัว หรือใบ หรือต้นใส่โอ่งน้ำหรือบ่อน้ำ หากใครกินเข้าไปจะมีความรู้สึกทางเพศรุนแรงมาก โดยเฉพาะดอกเพียงได้กลิ่นผู้คนที่ได้กลิ่นทั้งหญิงและชายจะพากันมัวเมาในโลกีย์รส จึงต้องเด็ดดอกออกเสีย 
นอกจากนี้ตามความเชื่อโบราณปลูกไว้ที่บ้าน ร้านค้า มีสรรพคุณทางเมตตามหานิยม ทำให้มีลูกค้าอุดหนุนอย่างไม่ขาดสาย อย่างไรก็ตาม บางตำราระบุว่าห้ามนำไปปลูกภายในบ้าน เพราะมีความเชื่อว่าอาจจะเป็นเหตุให้มีการผิดลูกเมียของสมาชิกในครอบครัวได้ (เนื่องจากคนไทยสมัยโบราณมักจะอยู่กันเป็นครอบครัวใหญ่) คนหนุ่มสมัยโบราณ ยังมักเสาะแสวงหาดอกของว่านดอกทองเก็บสะสมไว้หุงกับน้ำมันจันทน์ หรือบดรวมกับสีผึ้งทาปาก ใช้น้ำมันทาตัว หรือใช้สีผึ้งสีปากเมื่อถึงคราวจะต้องไปพบหญิงสาว ด้วยมีความเชื่อว่าหากสตรีใดต่อคารมด้วย พอได้กลิ่นว่านในน้ำมันหรือสีผึ้งมักใจอ่อนคล้อยตามได้ง่าย

**อ้างอิง**
 โชว์ว่านรากราคะ มีพลังแรงทางเพศ ไทยรัฐ 24 ส.ค. 50 date=2007-08-26 
*หนังสือว่านสมุนไพร ไม้มงคล (ณรงค์ศักดิ์ ค้านอธรรม)
หมวดหมู่:ว่าน
หมวดหมู่:สมุนไพร
หมวดหมู่:วงศ์ขิง
ภาษาโบราณ

ภาษาโบราณ อาจหมายถึง:- ภาษาใด ๆ ก็ตามที่มีต้นกำเนิดชัดเจนจากสมัยโบราณ, ดู ภาษาศาสตร์เชิงประวัติ- ภาษาของช่วงประวัติศาสตร์คลาสสิก, ดู ภาษากรีกโบราณ, ภาษาละติน- ภาษาคลาสสิกอื่น ๆ- ภาษาสูญพันธุ์ใด ๆ
หมวดหมู่:ภาษาโบราณ
ภาษาแฆแลจ

ภาษาแฆแลจ เป็นภาษาหนึ่งในกลุ่มภาษาเตอร์กิกที่มีผู้พูดในประเทศอิหร่าน ถึงแม้ว่าจะยังคงมีคุณสมบัติภาษาเตอร์กิกเก่า แต่ได้แผลงเป็นเปอร์เซียแล้ว2009 ใน ค.ศ. 1978 มีผู้พูดภาษานี้ 20,000 คนใน 50 หมู่บ้านทางตะวันตกเฉียงใต้ของเตหะรานp=17 แต่จำนวนนี้ลดลงเหลือประมาณ 19,000 คน ในภาษาแฆแลจมีประมาณ 150 คำที่ไม่ทราบต้นกำเนิดp=32 จากการสำรวจพบว่า พ่อแม่ชาวแฆแลจส่วนใหญ่เลือกที่จะไม่ส่งต่อภาษาของตนแก่ลูก ๆ โดยมีผู้ส่งต่อภาษานี้เพียง 5 ใน 1,000 ครัวเรือน
ภาษาแฆแลจเป็นภาษาที่สืบจากภาษาเตอร์กิกเก่าที่มีชื่อว่า Аргуp=8 มะห์มูด อัลกาชเฆาะรี นักพจนานุกรมภาษาเตอร์กิกในคริสต์ศตวรรษที่ 11 เป็นบุคคลแรกที่ให้ตัวอย่างของภาษาแฆแลจ ซึ่งส่วนใหญ่สอดคล้องกับภาษาแฆแลจในปัจจุบัน1995
แกร์ฮาร์ด เดอร์เฟอร์ (Gerhard Doerfer) ผู้ค้นพบภาษาแฆแลจอีกครั้ง ได้พิสูจน์ว่าภาษานี้เป็นภาษาแรกที่แยกตัวออกจากกลุ่มภาษาเตอร์กิกทั่วไปp=8

**สัทวิทยา**

**พยัญชนะ**

**สระ**
เดอร์เฟอร์อ้างว่าภาษาแฆแลจ ยังคงความยาวของเสียงสระสามระดับไว้ตามสมมุติฐานของภาษาเตอร์กิกดั้งเดิม: เสียงยาว (เช่น qaːn 'เลือด') เสียงกึ่งหนึ่ง (เช่น baˑʃ 'หัว') และเสียงสั้น (เช่น hat 'ม้า')1971 อย่างไรก็ตาม อเล็กซิส แมแนสเตอร์ แรเมอร์ (Alexis Manaster Ramer) คัดค้านทั้งการตีความว่าภาษาแฆแลจมีความยาวเสียงสระสามระดับและภาษาเตอร์กิกดั้งเดิมมีความยาวเสียงสระสามระดับเช่นกันpp=187–88 สระบางสระของภาษาเตอร์กิกดั้งเดิมถูกรับรู้ว่าเป็นสระประสมเน้นเสียงแรก (falling diphthong) เช่นในคำว่า quo̯l ('แขน')

**ไวยากรณ์**

**นาม**
โดยทั่วไปมีเครื่องหมายแสดงพหูพจน์และความเป็นเจ้าของ ภาษาแฆแลจประกอบด้วยสัมพันธการก, กรรมการก, สัมปทานการก, อธิกรณการก, อปาทานการก, กรณการก และสมการการก รูปแบบของการเติมปัจจัยการกเปลี่ยนตามการกลมกลืนเสียงสระและพยัญชนะที่ตามมา การลงท้ายของปัจจัยการกจะสัมพันธ์กับปัจจัยแสดงความเป็นเจ้าของ ตารางต่อไปนี้ แสดงการลงท้ายของการกแบบพื้นฐาน  

**กริยา**
คำกริยาผันตามรูปการกระทำ กาล จุดมุ่งหมายและรูปการปฏิเสธ กริยาจะประกอบด้วยรูปคำต่อไปนี้ 
รากศัพท์ + การกระทำ + ปฏิเสธ + กาล/จุดมุ่งหมาย + ข้อตกลง

**การเรียงประโยค**
เป็นแบบประธาน-กรรม-กริยา คำคุณศัพท์นำหน้านาม 

**คำศัพท์**
ส่วนใหญ่มาจากกลุ่มภาษาเตอร์กิก แต่มีคำยืมจากภาษาเปอร์เซียมาก รวมทั้งศัพท์จากกลุ่มภาษาเตอร์กิกที่อยู่ใกล้เคียง เช่น ภาษาอาเซอร์ไบจาน 

**ตัวเลข**
ส่วนใหญ่มาจากศัพท์ของกลุ่มภาษาเตอร์กิก ยกเว้น "80" และ  "90" มาจากภาษาเปอร์เซีย
*1 - IPA|biː
*2 - IPA|æk.ki
*3 - IPA|yʃ
*4 - IPA|tœœɾt
*5 - IPA|bieʃ
*6 - IPA|al.ta
*7 - IPA|jæt.ti
*8 - IPA|sæk.kiz
*9 - IPA|toq.quz
*10 - IPA|uon
*20 - IPA|ji.giɾ.mi
*30 - IPA|hot.tuz
*40 - IPA|qiɾq
*50 - IPA|æl.li
*60 - IPA|alt.miʃ
*70 - IPA|yæt.miʃ
*80 - IPA|saj.san (เตอร์กิก), IPA|haʃ.tad (เปอร์เซีย)
*90 - IPA|toqx.san (เตอร์กิก), IPA|na.vad (เปอร์เซีย)
*100 - IPA|jyːz
*1000 - IPA|min, IPA|miŋk

**หมายเหตุ**

**อ้างอิง**

**บรรณานุกรม**

**หนังสือ**
 (ภาษาเยอรมัน และ แฆแลจ).- (ภาษาเยอรมัน และ แฆแลจ).

**บทในหนังสือ หัวข้อวารสาร และรายการสารานุกรม**

**อ่านเพิ่ม**

**แหล่งข้อมูลอื่น**
  Resources in and about the Turkic Khalaj language. Open Language Archives Community.-  Khalaj language. สารานุกรมบริแทนนิกา.
หมวดหมู่:ตระกูลภาษาเตอร์กิก
หมวดหมู่:ภาษาในประเทศอัฟกานิสถาน
หมวดหมู่:ภาษาในประเทศอิหร่าน
สุวัจชัย นครหลวงโปรโมชั่น

สุวัจชัย นครหลวงโปรโมชั่น หรือนายสายัณห์ อุยเลิศ ชาวจังหวัดนครราชสีมา เกิดเมื่อ 11 กันยายน พ.ศ. 2512 สถิติการชก 29 ครั้ง ชนะ 17 (น็อค 8)  เสมอ 1 แพ้ 11

**เกียรติประวัติ**
 แชมป์โลกรุ่นซูเปอร์ฟลายเวท WBU 
** ชิง 1 กันยายน 2539 ชนะน็อค ยก 3 ออสวานโด วาเลนซูเอลา () ที่ ห้างนิวเวิลด์ นนทบุรี
** ป้องกันแชมป์ครั้งที่ 1, 5 ธันวาคม 2539 ชนะคะแนน แซมมี่ สจ๊วต () ที่ ท่าน้ำนนทบุรี
** ป้องกันแชมป์ครั้งที่ 2, 7 เมษายน 2540 เสมอกับ อีเวอราโด โมราเลส (เม็กซิโก) ที่ ห้างนิวเวิร์ลด์ นนทบุรี
** มิถุนายน พ.ศ. 2540 ถูกปลด- เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นซูเปอร์ฟลายเวท WBU 19 กรกฎาคม 2540 แพ้คะแนน ลุยจิ คัสติโยเน () ที่ เซ้นโทรสปอร์ตติโว ลาเควเซีย ทัสคานา

**อ้างอิง**
  สถิติ date=2015-03-30 
หมวดหมู่:นักมวยสากลชาวไทยรุ่นซูเปอร์ฟลายเวท
หมวดหมู่:แชมป์โลก WBU
หมวดหมู่:นักมวยจากจังหวัดนครราชสีมา
ยอดชิงชัย ศรทองยิม

ยอดชิงชัย ศรทองยิม มีชื่อจริงว่า เทียนชัย ช้อกิ่ง เกิดเมื่อ 11 ธันวาคม พ.ศ. 2518 ที่จังหวัดขอนแก่น มีสถิติการชก 27 ครั้ง ชนะ 20 (น็อค 11) แพ้ 7
ปัจจุบัน ได้เปิดค่ายมวยขึ้นที่ประเทศญี่ปุ่น ในย่านชิบูยะ

**เกียรติประวัติ**
 แชมปโลกรุ่นฟลายเวท WBU 
** ชิง 5 สิงหาคม 2538 ชนะน็อค ลี เอสโคปิโด (ฟิลิปปินส์) ยก 6 ที่เวทีมวยช่อง7 สี
** เสียแชมป์ 27 มกราคม 2539 แพ้น็อค แองเกิล อันมีนา (เปอร์โตริโก) ยก 11 ที่ จ.ชลบุรี

**อ้างอิง**
  สถิติการชก boxrec.com 
หมวดหมู่:นักมวยสากลชาวไทยรุ่นฟลายเวท
หมวดหมู่:แชมป์โลก WBU
หมวดหมู่:นักมวยจากจังหวัดขอนแก่น
หมวดหมู่:ผู้ฝึกสอนมวยสากล
หมวดหมู่:ชาวไทยในประเทศญี่ปุ่น
ยมานตกะ

รูปปั้นยมานตกะที่พิพิธภัณฑ์ในอังกฤษ
ยมานตกะ (यमान्तक Yamāntaka, ภาษาทิเบต: གཤིན་རྗེ་གཤེད་ Gshin-rje-gshed, ภาษาจีน: 大威德明王 ต้าเวย์เต๋อหมิงหวัง, ภาษาญี่ปุ่น: ไดอิโตกุเมียวโอ) เป็นเทพยิดัมหรือผู้ปกป้องธรรมในภาคดุร้ายองค์หนึ่งตามความเชื่อของชาวพุทธในทิเบต แปลว่า ที่ตายของพระยม หรือผู้ทำให้พระยมเกรงกลัว เชื่อกันว่าเป็นภาคดุของพระมัญชุศรีโพธิสัตว์ เพื่อปราบพระยม และอาจสร้างขึ้นเพื่อลดทอนอำนาจของเทพเจ้าในศาสนาฮินดู โดยเฉพาะไศวนิกาย

**รูปลักษณ์**
ภาพทังกาของยมานตกะ
มีศีรษะเป็นวัว กายสีน้ำเงินเข้ม มีหลายแบบ ประจำอยู่ทิศใต้ของพุทธมณฑล ผมสีน้ำตาล ตกแต่งร่างกายด้วยพวงมาลัยหัวกะโหลก ถือหัวกะโหลกบรรจุเลือดและไม้เท้าที่เสียบศีรษะอยู่ เท้าเหยียบบนร่างของมนุษย์ อสูร และยักษ์ ศักติคือปษุธารี (ผู้ถือห่วง) ซึ่งมีศีราะเป็นสุกรตัวเมีย 
รูปลักษณ์อื่นของยมานตกะมีอีกหลายแบบ ตัวอย่างเช่น วัชรไภรวะ (สายฟ้าผู้น่ากลัว) ซึ่งมีเก้าหัว สามสิบสี่แขนและสิบหกเท้า ลักษณะดังกล่าวนี้คล้ายคลึงกับยิดัมอีก 2 องค์คือ เหรุกะ และมหากาฬ

**อ้างอิง**
 สุมาลี มหณรงค์ชัย. พระชินพุทธะห้าพระองค์. กทม. ศูนย์ไทยธิเบต. 2547

**แหล่งข้อมูลอื่น**
  Yamantaka org-  Vajrabhairava (Yamantaka) practice support-  Wrathful Guardians of Buddhism - Aesthetics and Mythology
หมวดหมู่:ยิดัม